PMIndiaData/PMIndiaSum huggingface dataset:
অবৈধ প্ৰব্ৰজনকাৰী ঘুৰাই অনাৰ ক্ষেত্ৰত ভাৰত-ব্ৰিটেইন আৰু নৰ্দান আয়াৰলেণ্ডৰ মাজত বুজাবুজি চুক্তি স্বাক্ষৰত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত অবৈধ প্ৰব্ৰজনকাৰী ঘুৰাই অনাৰ ক্ষেত্ৰত ভাৰত-ব্ৰিটেইন আৰু নৰ্দান আয়াৰলেণ্ডৰ মাজত বুজাবুজি চুক্তি স্বাক্ষৰত অনুমোদন জনায়। লাভালাভঃ এই বুজাবুজি চুক্তিখন স্বাক্ষৰ হোৱাৰ পাছত ইয়াৰ অধীনত কূটনৈতিক পাৰপত্ৰধাৰীসকলৰ বাবে ভিছামুক্ত চুক্তিৰ সমান্তৰালভাৱে যিসকলে বৈধভাৱে ব্ৰিটেইন ভ্ৰমণ কৰিছে তেওঁলোককো ব্ৰিটেইনৰ উদাৰ ভিছা ব্যৱস্থাৰ সুবিধা প্ৰদান কৰিব। এই চুক্তিখনে ইয়াৰ সন্তুষ্টিৰ বাবে কৰা পৰীক্ষণৰ পাছত যিসকলে সেই দেশসমূহত অবৈধভাৱে বসবাস কৰিছে, তেওঁলোকৰ প্ৰত্যাৱৰ্তন নিশ্চিত কৰিব। যিসকল লোকক সংশ্লিষ্ট দেশসমূহত অবৈধভাৱে বসবাস কৰা বুলি চিনাক্তকৰণ কৰিব, তেওঁলোকক নিৰ্দিষ্ট সময়ৰ ভিতৰত ঘুৰাই পথোৱাৰ প্ৰক্ৰিয়াটো এই চুক্তিয়ে সহায় কৰিব।
শ্বিলং চেম্বাৰ কয়ৰৰ মিঃ নীল নংকীনৰিহৰ বিয়োগত প্ৰধানমন্ত্ৰীৰ শো

প্রধানমন্ত্রী শ্ৰী নৰেন্দ্র মোদীয়ে শ্বিলং চেম্বাৰ কয়ৰৰ মেণ্টৰ তথা কণ্ডাক্টৰ মিঃ নীল নংকীনৰিহৰ বিয়োগত শোক প্ৰকাশ কৰিছে। এটা টুইটত, প্ৰধানমন্ত্ৰীয়ে কৈছেঃ "মিঃ নীল নংকীনৰিহ আছিল শ্বিলং চেম্বাৰ কয়ৰৰ সৰ্বোত্তম মেণ্টৰ, যি সমগ্ৰ বিশ্বৰ শ্ৰোতাক বশ কৰিছিল। ময়ো তেওঁলোকৰ কিছুমান অভিনৱ পৰিৱেশন উপভোগ কৰিছিলো। তেওঁ আমাক ইমান সোনকালে এৰি থৈ গ'ল। তেওঁৰ সৃষ্টি সদায়ে স্মৰণীয় হৈ থাকিব। তেওঁৰ পৰিয়াল আৰু অনুৰাগীলৈ সমবেদনা। তেওঁৰ আত্মাই সদগতি পাওক।"
প্ৰধানমন্ত্ৰীয়ে আজি তেওঁৰ বাসভৱনত শিখ প্ৰতিনিধি দলক সাক্ষাৎ কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি ৭ নং লোক কল্যাণ মাৰ্গস্থিত তেওঁৰ বাসগৃহত এক শিখ প্ৰতিনিধি দলৰ সৈতে সাক্ষাৎকাৰত মিলিত হয়। দিল্লীৰ গুৰুদ্বাৰা শ্ৰী বালা চাহিবজীয়ে প্ৰধানমন্ত্ৰীৰ জন্মদিন উপলক্ষে এক 'অখণ্ড পাঠ'ৰ আয়োজন কৰিছিল। ১৫ ছেপ্টেম্বৰত আৰম্ভ হোৱা 'অখণ্ড পাঠ' ১৭ ছেপ্টেম্বৰৰ প্ৰধানমন্ত্ৰীৰ জন্মদিনৰ দিনা সমাপ্ত হয়। শিখ প্ৰতিনিধি দলটোৱে প্ৰধানমন্ত্ৰীক সাক্ষাৎ কৰে আৰু গুৰুদ্বাৰাৰ প্ৰসাদ আৰু আশীৰ্বাদ তেওঁৰ হাতত তুলি দিয়ে। বৈঠকত শিখ প্ৰতিনিধি দলটোৱে পাগুৰি বান্ধি আৰু শিৰোপা প্ৰদান কৰি প্ৰধানমন্ত্ৰীক সন্মানিত কৰে। প্ৰধানমন্ত্ৰীৰ দীৰ্ঘজীৱন আৰু সুস্বাস্থ্যৰ বাবে এক ‘আৰ্দাচ’ পৰিৱেশন কৰে দলটোৱে। প্ৰতিনিধি দলটোৱে শিখ সম্প্ৰদায়ৰ সন্মান আৰু কল্যাণৰ বাবে প্ৰধানমন্ত্ৰীয়ে গ্ৰহণ কৰা গুৰুত্বপূৰ্ণ পদক্ষেপৰ বাবে প্ৰধানমন্ত্ৰীক ধন্যবাদ জ্ঞাপন কৰে। দলটোৱে প্ৰধানমন্ত্ৰীয়ে গ্ৰহণ কৰা কেইবাটাও প্ৰচেষ্টাৰ কথা উল্লেখ কৰে যিসমূহ হৈছে ২৬ ডিচেম্বৰক "বীৰ বাল দিৱস" হিচাপে ঘোষণা কৰা, কৰতাৰপুৰ চাহিব কৰিডৰ পুনৰ মুকলি কৰা, গুৰুদ্বাৰা পৰিচালিত লংগৰৰ ওপৰত জিএছটি প্ৰত্যাহাৰ কৰা, গুৰু গ্ৰন্থ চাহিবৰ প্ৰতিলিপি আফগানিস্তানৰ পৰা ভাৰতলৈ অনাৰ ব্যৱস্থা নিশ্চিত কৰা। শিখ প্ৰতিনিধি দলটোত অখিল ভাৰতীয় কেন্দ্ৰীয় গুৰু সিং সভাৰ সভাপতি শ্ৰী তৰবিন্দৰ সিং মাৰৱাহ; শ্ৰী বীৰ সিং, অখিল ভাৰতীয় কেন্দ্ৰীয় গুৰু সিং সভাৰ কাৰ্যকৰী সভাপতি; কেন্দ্ৰীয় গুৰু সিং সভাৰ দিল্লীৰ মুৰব্বী শ্ৰী নবীন সিং ভাণ্ডাৰী; তিলক নগৰৰ গুৰুদ্বাৰা সিং সভাৰ সভাপতি শ্ৰী হৰবংশ সিং; আৰু গুৰুদ্বাৰা সিং সভাৰ প্ৰধান গ্ৰন্থি শ্ৰী ৰাজিন্দৰ সিং।
নগৌৰৰ পথ দুৰ্ঘটনাত হতাহতসকললৈ আগবঢ়োৱা এককালীন সাহায্যলৈ প্ৰধানমন্ত্ৰীৰ অনুমোদ

ৰাজস্থানৰ নগৌৰত সংঘটিত পথ দুৰ্ঘটনাত হতাহতসকললৈ আগবঢ়োৱা এককালীন সাহায্য লৈ অনুমোদন জনাইছে প্ৰধানমন্ত্ৰী শ্ৰী নৰেন্দ্ৰ মোদীয়ে। এই সন্দৰ্ভত প্ৰধানমন্ত্ৰী কাৰ্যালয়ে প্ৰকাশ কৰা এক বাৰ্তাত কোৱা হৈছে, “ৰাজস্থানৰ নগৌৰত সংঘটিত পথ দুৰ্ঘটনাটোত নিহতসকলৰ নিকটাত্মীয়লৈ ‘পিএমএনআৰএফ’-ৰ পৰা ২লাখ টকাকৈ এককালীন সাহায্য আগবঢ়োৱাৰ সিদ্ধান্তলৈ অনুমোদন জনাইছে প্ৰধানমন্ত্ৰীয়ে। দুৰ্ঘটনাটোত আহতসকলে লাভ কৰিব ৫০,০০০কৈ টকা”।
প্রধানমন্ত্রীয়ে বিএছএফৰ প্ৰতিষ্ঠা দিৱসত বিএছএফ কৰ্মীক অভিনন্দন জনায

প্ৰধানমন্ত্ৰী শ্ৰী নৰেন্দ্ৰ মোদীয়ে বিএছএফৰ প্ৰতিষ্ঠা দিৱস উপলক্ষে বিএছএফ কৰ্মী আৰু তেওঁলোকৰ পৰিয়ালক অভিনন্দন জনাইছে। প্ৰধানমন্ত্ৰীয়ে ভাৰতৰ ৰক্ষা কৰাত আৰু অত্যন্ত পৰিশ্ৰমেৰে দেশৰ সেৱা কৰাত, বিএছএফ বাহিনীৰ উৎকৃষ্ট ট্ৰেক ৰেকৰ্ডৰ কথাও উল্লেখ কৰে। এটা টুইটত প্ৰধানমন্ত্ৰীয়ে কৈছে; "সকলো @BSF_India কৰ্মী আৰু তেওঁলোকৰ পৰিয়ালক প্ৰতিষ্ঠা দিৱসৰ অভিনন্দন। এইটো এনে এটা বাহিনী, যাৰ ভাৰতৰ ৰক্ষা কৰাত আৰু অত্যন্ত পৰিশ্ৰমেৰে আমাৰ দেশৰ সেৱা কৰাত এক উৎকৃষ্ট ট্ৰেক ৰেকৰ্ড আছে। মই প্ৰাকৃতিক দুৰ্যোগৰ দৰে প্ৰত্যাহ্বানপূৰ্ণ পৰিস্থিতিত বিএছএফৰ দ্বাৰা কৰা সৎ কাৰ্যসমূহৰ শলাগ লৈছো।"
১৮ আৰু ১৯ ফেব্ৰুৱাৰীত প্ৰধানমন্ত্ৰীৰ মহাৰাষ্ট্ৰ আৰু কৰ্ণাটক ভ্ৰমণ

প্ৰধানমন্ত্ৰী শ্ৰী নৰেন্দ্ৰ মোদীয়ে অহা ১৮ আৰু ১৯ ফেব্ৰুৱাৰীত মহাৰাষ্ট্ৰ আৰু কৰ্ণাটক ভ্ৰমণ কৰিব। প্ৰধানমন্ত্ৰীগৰাকীয়ে ১৮ ফেব্ৰুৱাৰীৰ আবেলি মুম্বাইত উপস্থিত হ’ব আৰু নবী মুম্বাই বিমানবন্দৰৰ আধাৰশিলা স্থাপন অনুষ্ঠানত অংশ ল’ব। একেই অনুষ্ঠানতে তেওঁ চতুৰ্থ জে এন পি টি কন্টেইনাৰ টাৰ্মিনেল ৰাইজৰ বাবে মুকলি কৰিব। প্ৰধানমন্ত্ৰীগৰাকীয়ে বিশ্ব বিনিয়োগ সন্মিলন ‘মেগনেটিক মহাৰাষ্ট্ৰ সন্মিলন ২০১৮’ ত উদ্বোধনী ভাষণ দিব। প্ৰধানমন্ত্ৰীগৰাকীয়ে মুম্বাই বিশ্ববিদ্যালয়ত ৱাধৱানি ইনষ্টিটিউট অৱ আৰ্টিফিচিয়েল ইন্টেলিজেন্স উদ্বোধন কৰিব। তাৰ পিছত প্ৰধানমন্ত্ৰীগৰাকীয়ে মহীশূৰলৈ ৰাওনা হ’ব। ১৯ ফেব্ৰুৱাৰীত প্ৰধানমন্ত্ৰীয়ে এক ভিডিঅ’ কনফাৰেন্সযোগে হায়দৰাবাদত অনুষ্ঠিত বিশ্ব তথ্য প্ৰযুক্তি সন্মিলনত ভাষণ দিব। তেওঁ মহামস্তকাভিষেক মহোৎসৱ উপলক্ষে শ্ৰাৱণবেলাগলাও ভ্ৰমণ কৰিব। মহীশূৰ ৰে’ল ষ্টেশ্যনৰ এক অনুষ্ঠানত তেওঁ মহীশূৰ-বাঙালুৰু ৰে’ল লাইন দেশবাসীৰ বাবে অৰ্পণ কৰিব। তেওঁ মহীশূৰ আৰু উদয়পুৰৰ মাজত চলিবলগীয়া ‘পেলেচ কুইন হামচফৰ’ ৰে’লগাড়ীখনৰ শুভউদ্বোধন কৰিব। প্ৰধানমন্ত্ৰীগৰাকীয়ে মহীশূৰত এক জনসভাতো ভাষণ দিব।
জ্যেষ্ঠ কবি কেদাৰনাথ সিঙৰ বিয়োগত প্ৰধানমন্ত্ৰীৰ শোক প্ৰকাশ

প্ৰধানমন্ত্ৰী শ্ৰী নৰেন্দ্ৰ মোদীয়ে জ্যেষ্ঠ কবি কেদাৰনাথ সিঙৰ বিয়োগত শোক প্ৰকাশ কৰিছে। এক শোকবাৰ্তাত প্ৰধানমন্ত্ৰীয়ে কয়, “মহান কবি, লেখক কেদাৰনাথৰ বিয়োগত গভীৰ শোক প্ৰকাশ কৰিছো। এইগৰাকী কবিয়ে তেওঁৰ কবিতাত ৰাজহুৱা জীৱনৰ অনুভূতিসমূহক স্থান দিছিল। তেওঁ সাহিত্য জগতৰ লগতে সাধাৰণ লোকসকলৰ বাবে এক অনুপ্ৰেৰণা হৈ ৰ’ব।” উল্লেখ্য যে ২০১৩ চনত কেদাৰনাথ সিঙক জ্ঞানপীঠ বঁটাৰে সন্মানীত কৰা হৈছিল। “অভি বিলকূল অভি”, “জমীন পক ৰহি হ্যে” আৰু “অকল মে সৰছ” ইত্যাদি সাহিত্য কৰ্মৰ বাবে তেওঁ বিখ্যাত হৈ পৰিছিল।
জয়ন্তীত পণ্ডিত মদন মোহন মালৱীয়লৈ প্ৰধানমন্ত্ৰীৰ শ্ৰদ্ধাৰ্ঘ্

জয়ন্তীত পণ্ডিত মদন মোহন মালৱীয়লৈ শ্ৰদ্ধাৰ্ঘ্য নিৱেদন কৰিলে প্ৰধানমন্ত্ৰী শ্ৰী নৰেন্দ্ৰ মোদীয়ে। দেশৰ শিক্ষাখণ্ডক সমৃদ্ধ কৰাৰ বাবে পণ্ডিত মদন মোহন মালৱীয়াই আগবঢ়োৱা স্মৰণীয় অৱদানৰ কথা শ্ৰী মোদীয়ে শ্ৰদ্ধাৰে স্মৰণ কৰে। প্ৰধানমন্ত্ৰীয়ে কৰা টুইটত কয়; “আই ভাৰতীৰ মহান সন্তান মহামান্য পণ্ডিত মদন মোহন মালৱীয় জীক তেওঁৰ জয়ন্তীত বিনম্ৰ শ্ৰদ্ধাঞ্জলি জনাইছো। দেশৰ শিক্ষাজগতৰ সমৃদ্ধিৰ বাবে তেওঁ জীৱন উচৰ্গিত কৰিছিল, যাৰ বাবে তেওঁ সদায়ে স্মৰণীয় হৈ ৰ’ব”।
অমিতাভ বচ্চনৰ ৮০ তম জন্মদিনত শুভেচ্ছা প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে অমিতাভ বচ্চনক তেওঁৰ ৮০ তম জন্মদিনত শুভেচ্ছা জ্ঞাপন কৰে। শ্ৰী মোদীয়ে কয়, অমিতাভ বচ্চন হৈছে ভাৰতৰ সবাতোকৈ অনন্য এক চলচ্চিত্ৰ ব্যক্তিত্ব, যিয়ে প্ৰজন্মৰ পিছত প্ৰজন্ম ধৰি দৰ্শকক আকৰ্ষিত কৰি আহিছে, আৰু মনোৰঞ্জন দিছে। এক টুইটযোগে প্ৰধানমন্ত্ৰীয়ে কয়; "অমিতাভ বচ্চন জীক ৮০ তম জন্মদিনৰ শুভেচ্ছা জনাইছো। তেওঁ ভাৰতৰ সবাতোকৈ অনন্য চলচ্চিত্ৰ ব্যক্তিত্ববোৰৰ মাজৰ এগৰাকী, যিয়ে দৰ্শকসকলক প্ৰজন্মৰ পিছত প্ৰজন্ম ধৰি মন্ত্ৰমুগ্ধ কৰি ৰাখিছে, মনোৰঞ্জন দি আহিছে। তেওঁৰ দীৰ্ঘায়ু আৰু সুস্বাস্থ্য কামনা কৰিছো।
ষট পূজা উপলক্ষে জনসাধাৰণক শুভেচ্ছা প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে ষট পূজা উপলক্ষে জনসাধাৰণক শুভেচ্ছা জ্ঞাপন কৰে। এক টুইটযোগে প্ৰধানমন্ত্ৰীয়ে কয়; ‘সূৰ্য উপাসনাৰ মহাপৰ্ব ষট পূজা উপলক্ষে আপোনালোক সকলোকে আন্তৰিক শুভেচ্ছা জনাইছোঁ। ভগৱানে সকলোকে সুস্বাস্থ্য আৰু সুখ-সৌভাগ্য প্ৰদান কৰক।’
১৮তম ভাৰত-আছিয়ান শিখৰ সন্মিলনত প্ৰধানমন্ত্ৰী শ্ৰী নৰেন্দ্ৰ মোদীৰ মন্তব্য

নমস্কাৰ! এই বছৰো আমি নিজৰ পৰম্পৰাগত family photo তো ল’ব নোৱাৰিলো, কিন্তু ভাৰ্চুৱেল মাধ্যমত হ’লেও, আমি আছিয়ান-ইণ্ডিয়া summitৰ পৰম্পৰা অব্যাহত ৰাখিছো। মই His Majesty ব্ৰুনেইৰ চুলতানক ২০২১ত আছিয়ানৰ সফল অধ্যক্ষতাৰ বাবে অভিনন্দন জনাইছো। Your Majesty, Excellencies, কোভিড-১৯ মহামাৰীৰ কাৰণে আমি সকলোৱে অনেক প্ৰত্যাহ্বানৰ মোকাবিলা কৰিবলগা হ’ল। কিন্তু এই প্ৰত্যাহ্বানপূৰ্ণ সময় ভাৰত-আছিয়ান মিত্ৰতাৰ পৰীক্ষাও আছিল। কোভিডৰ কালত আমাৰ পাৰস্পৰিক সহযোগিতা, পাৰস্পৰিক সংবেদনশীলতাই ভৱিষ্যতে আমাৰ সম্পৰ্কক শক্তি দি থাকিব, আমাৰ জনসাধাৰণৰ মাজত সদ্ভাৱনাৰ আধাৰ হৈ থাকিব। ইতিহাস সাক্ষী আছে যে ভাৰত আৰু আছিয়ানৰ মাজত হাজাৰ হাজাৰ বছৰৰ পৰা জীৱন্ত সম্পৰ্ক আছে। ইয়াৰ প্ৰতিফলন আমাৰ উমৈহতীয়া মূল্যবোধ, পৰম্পৰা, ভাষা, গ্ৰন্থ, বাস্তুকলা, সংস্কৃতি, খোৱাপিয়া, সকলো ঠাইতে দেখা যায়। আৰু সেয়ে, আছিয়ানৰ unity আৰু centrality ভাৰতৰ বাবে সদায় এক মহত্বপূৰ্ণ প্ৰাথমিকতা হৈ আছে। আছিয়ানৰ এই বিশেষ ভূমিকাই ভাৰতৰ xcellencies, ২০২২ চনত আমাৰ পাৰ্টনাৰশ্বিপৰ ৩০ বছৰ সম্পূৰ্ণ হ’ব। ভাৰতেও নিজৰ স্বাধীনতাৰ পয়সত্তৰ বছৰ সম্পূৰ্ণ কৰিব। মই বহুত আনন্দিত যে এই মহত্বপূৰ্ণ পৰ্বক আমি ‘আছিয়ান-ভাৰত মিত্ৰতা বৰ্ষ’ৰ ৰূপত পালন কৰিম। ভাৰতে পৰৱৰ্তী অধ্যক্ষ কম্বোডিয়া আৰু আমাৰ কাণ্ট্ৰীয়ে কো-অৰ্ডিনেটৰ ছিংগাপুৰৰ সৈতে মিলি পাৰস্পৰিক সম্পৰ্ক আৰু গম্ভীৰ কৰি তুলিবলৈ সংকল্পবদ্ধ। এতিয়া মই আপোনালোক সকলোৰে বিচাৰ শুনিবলৈ অপেক্ষাৰত। বহুত বহুত ধন্যবাদ!
মাধৱপুৰ মেলাক ভাৰতৰ সাংস্কৃতিক বৈচিত্ৰ্যৰ এক অনন্য উদযাপন বুলি বৰ্ণনা প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে ‘মন কি বাত’ কাৰ্যসূচীৰ এটা ক্লিপ শ্বেয়াৰ কৰিছে য’ত তেওঁ মাধৱপুৰ মেলাক ভাৰতৰ সাংস্কৃতিক বৈচিত্ৰ্য আৰু জীৱন্ততাৰ এক অনন্য উদযাপন বুলি বিতংভাৱে বৰ্ণনা কৰিছে। প্ৰধানমন্ত্ৰীয়ে টুইট কৰে: “মাধৱপুৰ মেলাৰ আৰম্ভণিৰ লগে লগে মই যোৱা মাহত #মনকীবাত ভাৰতৰ সাংস্কৃতিক বৈচিত্ৰ্য আৰু জীৱন্ততাৰ এই অনন্য উদযাপনৰ বিষয়ে কোৱা কথাবোৰ ভাগ বতৰা কৰিছো। ” প্ৰধানমন্ত্ৰীয়ে গুজৰাট পৰ্যটনৰ পৰা মেলাৰ বিষয়বস্তু আৰু আনন্দময় মনোভাৱসম্পৰ্কে এটা টুইটও শ্বেয়াৰ কৰে।
মহাৰাষ্ট্ৰত নেৰাল-মাথেৰন টয় ট্ৰেইন পুনৰ আৰম্ভ হোৱা উপলক্ষে আনন্দ প্ৰকাশ কৰিলে প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে আজি কয় যে মহাৰাষ্ট্ৰত নেৰাল-মাথেৰন টয় ট্ৰেইন পুনৰ আৰম্ভ হোৱাত জনসাধাৰণে উপভোগ কৰা প্ৰাকৃতিক সৌন্দৰ্য অধিক স্মৰণীয় হৈ ৰ’ব৷ ৰে’ল মন্ত্ৰালয়ৰ এটা টুইটৰ প্ৰত্যুত্তৰত প্ৰধানমন্ত্ৰীয়ে কয়, “এই প্ৰাকৃতিক যাত্ৰা আৰু অধিক স্মৰণীয় কৰি তুলিলে! স্থানীয় পৰ্যটনৰ বাবে ডাঙৰ খবৰ…”
১২ জানুৱাৰীত কৰ্ণাটকৰ হুবলীত ২৬সংখ্যক ৰাষ্ট্ৰীয় যুৱ মহোৎসৱ উদ্বোধন কৰিব প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে ২০২৩ চনৰ ১২ জানুৱাৰীৰ বিয়লি প্ৰায় ৪ বজাত কৰ্ণাটকৰ হুবলীত ২৬সংখ্যক ৰাষ্ট্ৰীয় যুৱ মহোৎসৱ উদ্বোধন কৰিব। স্বামী বিবেকানন্দৰ জন্ম বাৰ্ষিকীত উদযাপন কৰা ৰাষ্ট্ৰীয় যুৱ দিৱসত তেওঁৰ আদৰ্শ, শিক্ষা আৰু অৱদানক সন্মান আৰু লালন-পালন কৰাৰ উদ্দেশ্যে এই কাৰ্যসূচীৰ আয়োজন কৰা হৈছে। আমাৰ প্ৰতিভাৱান যুৱক-যুৱতীসকলক ৰাষ্ট্ৰীয় পৰ্যায়ত চিনাকী কৰি দিয়াৰ লগতে তেওঁলোকক দেশ নিৰ্মাণৰ দিশত প্ৰেৰণা যোগোৱাৰ বাবে প্ৰতি বছৰে ৰাষ্ট্ৰীয় যুৱ মহোৎসৱ অনুষ্ঠিত হয়। ই দেশৰ সকলো প্ৰান্তৰ পৰা বৈচিত্ৰময় সংস্কৃতিক এক উমৈহতীয়া মঞ্চত আনি এক ভাৰত, শ্ৰেষ্ঠ ভাৰতৰ মনোভাৱেৰে অংশগ্ৰহণকাৰীসকলক একত্ৰিত কৰে। এইবাৰ কৰ্ণাটকৰ হুবল্লী-ধাৰৱাদত ১২ জানুৱাৰীৰ পৰা ১৬ জানুৱাৰীলৈ অনুষ্ঠিত হৈছে “বিকশিত যুৱ-বিকশিত ভাৰত” শীৰ্ষক মহোৎসৱ। এই মহোৎসৱত যুৱ সন্মিলনৰ সাক্ষী হ’ব, য’ত জি-২০ আৰু ৱাই-২০ৰ অনুষ্ঠানৰ পৰা উদ্ভৱ হোৱা পাঁচটা বিষয়বস্তুৰ ওপৰত পূৰ্ণাংগ আলোচনা হ’ব যেনে- কৰ্মৰ ভৱিষ্যত, উদ্যোগ, উদ্ভাৱন আৰু একবিংশ শতিকাৰ দক্ষতা; জলবায়ু পৰিৱৰ্তন আৰু দুৰ্যোগৰ আশংকা হ্ৰাস; শান্তি নিৰ্মাণ আৰু মিলন; গণতন্ত্ৰ আৰু শাসন ব্যৱস্থাত মিলিত ভৱিষ্যত-যুৱক; আৰু স্বাস্থ্য আৰু কল্যাণ। এই সন্মিলনত ষাঠিজনতকৈও অধিক বিশিষ্ট বিশেষজ্ঞই অংশগ্ৰহণ কৰিব। কেইবাটাও প্ৰতিযোগিতামূলক আৰু অপ্ৰতিযোগিতামূলক অনুষ্ঠানো অনুষ্ঠিত হ’ব। প্ৰতিযোগিতামূলক অনুষ্ঠানত লোকনৃত্য আৰু গীতৰ অনুষ্ঠান অনুষ্ঠিত হ’ব আৰু স্থানীয় পৰম্পৰাগত সংস্কৃতিক প্ৰেৰণা যোগাবলৈ এই প্ৰতিযোগিতা অনুষ্ঠিত কৰা হ’ব। অপ্ৰতিযোগিতামূলক অনুষ্ঠানসমূহৰ ভিতৰত থাকিব যোগথন, যাৰ লক্ষ্য হৈছে প্ৰায় ১০ লাখ লোকক যোগাসন কৰিবলৈ সংগঠিত কৰা। এই অনুষ্ঠানৰ সময়ত ৰাষ্ট্ৰীয় পৰ্যায়ৰ কলা-কুশলীৰ দ্বাৰা ৮বিধ থলুৱা ক্ৰীড়া আৰু সমৰ কলাও উপস্থাপন কৰা হ’ব। আন আন আকৰ্ষণসমূহৰ ভিতৰত খাদ্য উৎসৱ, যুৱ শিল্পী শিবিৰ, দুঃসাহসিক ক্ৰীড়া কাৰ্যসূচী, বিশেষ আপোনালোকৰ সেনাক জানক,, নৌসেনা আৰু বায়ুসেনাৰ শিবিৰ আদি উল্লেখযোগ্য।
পিএম কিষাণ সন্মান নিধি আৰু কৃষি সম্পৰ্কীয় আন-আন আঁচনিসমূহে আমাৰ দেশৰ কোটি-কোটি কৃষকক নতুন শক্তি প্ৰদান কৰিছেঃ প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে কয় যে পিএম কিষাণ সন্মান নিধি আৰু কৃষি সম্পৰ্কীয় আন-আন আঁচনিসমূহে আমাৰ দেশৰ কোটি-কোটি কৃষকক নতুন শক্তি প্ৰদান কৰিছে। কৃষকসকলৰ সামৰ্থ্যৰ কথা উল্লেখ কৰি তেখেতে কয় যে কৃষকসকল শক্তিশালী হোৱা মাত্ৰেকে ৰাষ্ট্ৰখন সমৃদ্ধিশালী হয়। প্ৰধানমন্ত্ৰীগৰাকীয়ে এইবুলি টুইট কৰে; “আমাৰ কৃষক ভ্ৰাতৃ আৰু ভগ্নীসকলক লৈ দেশখন গৰ্বিত। তেওঁলোক যিমানেই শক্তিশালী হৈ উঠিব, সিমানেই নব্য ভাৰতখনি সমৃদ্ধিশালী হ’ব। পিএম কিষাণ সন্মান নিধি আৰু কৃষি সম্পৰ্কীয় আন-আন আঁচনিসমূহে দেশখনৰ কোটি-কোটি কৃষকক নতুন শক্তি প্ৰদান কৰাত মই সন্তোষ পাইছো।”
সংসদত বৰ্ষাকালীন অধিবেশন আৰম্ভ হোৱাৰ পূৰ্বে দিয়া প্ৰধানমন্ত্ৰীৰ মন্তব্য, ১৮ জুলাই,২০১৮

সংসদৰ বৰ্ষাকালীন অধিবেশনত দেশে সন্মুখীন হোৱা বহুকেইটা গুৰুত্বপূৰ্ণ বিষয় সন্দৰ্ভত বিস্তৃতভাবে আলোচনা কৰাৰ প্ৰয়োজনীয়তা আছে। বিষয়বস্তুৰ গভীৰলৈ গৈ সদনৰ জ্যেষ্ঠ তথা অভিজ্ঞ সাংসদসকলে আগবঢ়োৱা এই আলোচনাই সামগ্ৰিকভাৱে সমগ্ৰ দেশকে উপকৃত কৰিব। সাংসদসকলৰ মানসম্পন্ন পৰামৰ্শসমূহে নীতি যুগুতোৱা কিম্বা সিদ্ধান্ত গ্ৰহণৰ বেলিকা চৰকাৰকো নিশ্চয়কৈ সহায় কৰিব। সকলো দলৰ প্ৰতিনিধিসকলে সদনৰ সময়ৰ সদব্যৱহাৰ কৰাত মনোনিবেশ কৰিব বুলি মই আশাবাদী। সকলোৰে সহযোগিতাৰে সদনৰ কাম-কাজ আগবাঢ়িলে সকলো উদ্বুদ্ধ হব আৰু এয়া ৰাজ্যসমূহৰ বিধানসভাসমূহৰ বাবেও প্ৰেৰণাদায়ক হৈ উঠিব। সকলো ৰাজনৈতিক দলে এয়া সম্ভৱ কৰিবলৈ বদ্ধপৰিকৰ হব বুলি মই এই মুহূৰ্তত আশা কৰিছো। প্ৰতিবাৰেই কৰি অহাৰ দৰে এইবাৰো মই এই আশাকে পুনৰবাৰ প্ৰকট কৰিছো। সদনৰ কাৰ্যক্ৰমণিকা সুচাৰু ৰূপে সম্পন্ন কৰাৰ বাবে আমি সচেষ্ট হোৱাৰ লগতে আমাৰ প্ৰয়াস অব্যাহত ৰাখিবই লাগিব। সদনৰ মজিয়াত যিকোনো দল কিম্বা প্ৰতিনিধিয়ে উত্থাপন কৰা যিকোনো প্ৰসঙ্গত আলোচনা কিম্বা বিতৰ্কত ভাগ লবলৈ চৰকাৰ সদায়ে প্ৰস্তুত। বাৰিষাৰ এই মুহূৰ্তত দেশৰ বহু প্ৰান্তত মুষলধাৰ বৰষুণে বৃহত্ প্ৰত্যাহ্বানৰ সৃষ্টি কৰাৰ বিপৰীতে আন বহু প্ৰান্তক আকৌ বৃষ্টিহীনতাত নিমজ্জিত কৰিছে। মই ভাবো সদনত এনেবোৰ বিষয়ত আলোচনা অনুষ্ঠিত হোৱা উচিত। বহুত বহুত ধন্যবাদ।
পিলিভিটত সংঘটিত দুৰ্ঘটনাত প্ৰাণ হেৰুওৱা লোকসকলৰ নিকটাত্মীয়ৰ বাবে ক্ষতিপূৰণত অনুমোদন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে পিলিভিটত সংঘটিত দুৰ্ঘটনাত প্ৰাণ হেৰুওৱা লোকসকলৰ নিকটাত্মীয়ৰ বাবে ক্ষতিপূৰণত অনুমোদন জনাইছে। প্ৰধানমন্ত্ৰী কাৰ্যালয়ৰ পৰা এটা টুইটত কোৱা হৈছেঃ "পিলিভিটত সংঘটিত দুৰ্ঘটনাত প্ৰাণ হেৰুওৱা লোকসকলৰ নিকটাত্মীয়ৰ বাবে প্ৰধানমন্ত্ৰী ৰাষ্ট্ৰীয় সাহায্য পুঁজিৰ পৰা ২ লাখ টকাৰ ক্ষতিপূৰণত অনুমোদন জনাইছে প্ৰধানমন্ত্ৰীয়ে। আহতসকলৰ প্ৰতিজনকে ৫০,০০০ টকাকৈ প্ৰদান কৰা হ'ব।"
নতুন দিল্লী আন্তঃৰাষ্ট্ৰীয় মধ্যস্থাতাকাৰী কেন্দ্ৰ অধ্যাদেশ, ২০১৯ত কেবিনেটৰ অনুমোদন

প্ৰধানমন্ত্রী নৰেন্দ্ৰ মোদীৰ অধ্যক্ষতাত অনুষ্ঠিত কেন্দ্রীয় কেবিনেট বৈঠকত প্রতিষ্ঠানগত মধ্যস্থতাকাৰী ব্যৱস্থাৰ বাবে এটি নিৰপেক্ষ আৰু স্বায়ত্তশাসিত সংস্থা গঠন কৰাৰ লক্ষ্যৰে নতুন দিল্লী আন্তঃৰাষ্ট্ৰীয় মধ্যস্থতাকাৰী কেন্দ্ৰ অধ্যাদেশ জাৰি কৰাৰ সিদ্ধান্ত অনুমোদন জনোৱা হৈছে। লাভালাভঃ ইয়াৰ ফলত ভাৰতক প্রতিষ্ঠানগত মধ্যস্থতাকাৰী ব্যৱস্থাৰ এটি হাব হিচাপে গঢ়ি তুলিব পৰা যাব৷ উদ্দেশ্যঃ এনডিআইএচিৰ গঠনৰ উদ্দেশ্যসমূহ হৈছেঃ (ক) আন্তঃৰাষ্ট্ৰীয় আৰু আভ্যন্তৰীণ ক্ষেত্রত মধ্যস্থতাৰ ব্যৱস্থা পৰিচালনাৰ কৰাৰ বাবে এটি প্ৰধান কেন্দ্ৰ হিচাপে ইয়াক আৰম্ভ কৰাৰ কথা চিন্তা কৰা হৈছে৷ (খ) তদুপৰি, আলোচনা, মীমাংসা আৰু মধ্যস্থতাৰ জৰিয়তে উদ্যোগ সম্পৰ্কীয় সমস্যা সমাধানৰ বাবে প্ৰশাসনিক সহায়ৰ লগতে সুযোগ–সুবিধা প্ৰদান কৰা হ’ব৷ (গ) এই উদ্দেশ্যে তালিকাভুক্ত মধ্যস্থতাকাৰী, আলোচনা–মধ্যস্থতাকাৰীসকলক লৈ এটি পেচাদাৰী পেনেল গঠন কৰা হ’ব৷ (ঘ) আভ্যন্তৰীণ আৰু আন্তঃৰাষ্ট্ৰীয় পর্যায়ত মধ্যস্থতাৰ বাবে সুলভ আৰু সময়সাপেক্ষে কাম চলোৱাৰ ব্যৱস্থা কৰিব পৰা যাব৷ মুল বৈশিষ্ট্যসমূহঃ প্ৰস্তাৱিত নতুন দিল্লী আন্তঃৰাষ্ট্ৰীয় মধ্যস্থতাকাৰী কেন্দ্ৰ(এনডিআইএচি)ৰ নেতৃত্ব বহন কৰিব উচ্চতম ন্যায়ালয়ৰ অথবা উচ্চ ন্যায়ালয়ৰ বিচাৰপতি হিচাপে কাম কৰাৰ অভিজ্ঞতা থকা এগৰাকী অধ্যক্ষ তথা মধ্যস্থতা সম্পৰ্কীয় আইন আৰু পৰিচালনা ব্যৱস্থা বিষয়তো পর্যাপ্ত অভিজ্ঞতা থাকিব লাগিব৷ কেন্দ্রীয় চৰকাৰে ভাৰতৰ মুখ্য ন্যায়াধীশৰ সৈতে আলোচনা কৰি মধ্যস্থতা কেন্দ্ৰৰ অধ্যক্ষ নিয়োগ কৰিব৷ তুদপৰি, এই কেন্দ্রত দুজন পূর্ণকালীন অথবা অংশকালীন সদস্য থাকিব৷ বাণিজ্য আৰু উদ্যোগ বিভাগৰ দ্বাৰা স্বীকৃত এজন প্ৰতিনিধিকো অংশকালীন সদস্য হিচাপে নির্দিষ্ট সময়ৰ বাবে নিয়োগ কৰা হ’ব৷ আইনী পৰিক্ৰমা বিভাগৰ সচিব, ব্যয় বিভাগৰ দ্বাৰা মনোনীত বিত্তীয় উপদেষ্টা আৰু মধ্যস্থতাকাৰী কেন্দ্রৰ মুখ্য কাৰ্যবাহী বিষয়াগৰাকীও এই কেন্দ্রৰ সদস্য হ’ব৷ .
‘এয়া ভাৰতৰ সৰ্বশ্ৰেষ্ঠ ক্ৰীড়া জয়’ প্ৰধানমন্ত্ৰীয়ে থমাছ কাপ ২০২২ বিজয়ী দলক কয

প্ৰধানমন্ত্ৰী শ্ৰী নৰেন্দ্ৰ মোদীয়ে আজি থমাছ কাপত ঐতিহাসিক জয় অৰ্জন কৰা ভাৰতীয় বেডমিণ্টন দলৰ সৈতে ফোনযোগে বাৰ্তালাপ কৰে। প্ৰধানমন্ত্ৰীয়ে দলটোক অভিনন্দন জনায় আৰু কয় যে ক্ৰীড়া বিশ্লেষকে ইয়াক ভাৰতৰ সৰ্বশ্ৰেষ্ঠ ক্ৰীড়া জয় হিচাপে গণ্য কৰিব লাগিব। তেওঁ কয় যে দলটোৱে কোনো এটাও ৰাউণ্ড নেহেৰুৱাৰ বাবে তেওঁ বিশেষভাৱে সুখী। প্ৰধানমন্ত্ৰীয়ে খেলুৱৈসকলক সোধে যে তেওঁলোকে কি পৰ্যায়ত অনুভৱ কৰিছিল যে তেওঁলোকে জিকিবলৈ গৈ আছে। কিদাম্বিশ্ৰীকান্তে তেওঁক জনাইছিল যে কোৱাৰ্টাৰ ফাইনেলৰ পিছত, দলটোৱে ইয়াক শেষলৈকে চাবলৈ দৃঢ় সংকল্প অতি শক্তিশালী হৈ পৰিছিল। তেওঁ প্ৰধানমন্ত্ৰীক এইটোও কৈছিল যে দলৰ মনোভাৱে যথেষ্ট সহায় কৰিছিল আৰু প্ৰতিজন খেলুৱৈয়ে নিজৰ ১০০ শতাংশ উজাৰি দিছিল। প্ৰধানমন্ত্ৰীয়ে কয় যে প্ৰশিক্ষকসকলেও সকলো প্ৰশংসাৰ যোগ্য। প্ৰধানমন্ত্ৰীয়ে লক্ষ্য সেনক কয় যে তেওঁক এতিয়া আলমোৰাৰ 'বাল মিঠাই' খুৱাব লাগিব। এচ শ্বাটলাৰজন উত্তৰাখণ্ডৰ দেৱভূমিৰ পৰা আহিছে। প্ৰধানমন্ত্ৰীয়ে উল্লেখ কৰে যে লক্ষ্য তৃতীয় প্ৰজন্মৰ খেলুৱৈ। লক্ষ্য সেনে জনাইছিল যে প্ৰতিযোগিতাখনৰ সময়ত তেওঁৰ দেউতাক উপস্থিত আছিল। তেওঁ লগতে কয় যে কোৱাৰ্টাৰ ফাইনেলৰ পিছত বিজয়ৰ ওপৰত বিশ্বাস আৰু অধিক দৃঢ় হৈ পৰে। এইচ এছ প্ৰণয়ে এইটোও কৈছিল যে কোৱাৰ্টাৰ ফাইনেল জিকাটো অতি গুৰুত্বপূৰ্ণ আছিল। সেইটো জিকাৰ পিছত, এইটো স্পষ্ট হৈ পৰিছিল যে ভাৰতীয় দল যিকোনো দলৰ সৈতে যুঁজিবলৈ সক্ষম অৱস্থাত আছিল। তেওঁ কৈছিল যে দলৰ সমৰ্থনৰ ফলত মালয়েছিয়াৰ দৰে শক্তিশালী দলক পৰাজিত কৰা হৈছিল। প্ৰধানমন্ত্ৰীয়ে সাতবিকচাইৰাজ ৰঙ্কিৰেড্ডী আৰু চিৰাগ চেট্টীকো তেওঁলোকৰ বিজয়ৰ বাবে অভিনন্দন জনায়। প্ৰধানমন্ত্ৰীয়ে চিৰাগ চেট্টীৰ সৈতে মাৰাঠীত বাৰ্তালাপ কৰিছিল যিয়ে তেওঁক জনাইছিল যে ভাৰতক বিশ্ব চেম্পিয়ন হোৱাত কোনেও বাধা দিব নোৱাৰে। "আপোনালোক সকলোৱে এনে এক গুৰুত্বপূৰ্ণ কৃতিত্ব অৰ্জন কৰিছে। গোটেই দলটোৱে প্ৰশংসাৰ যোগ্য"। প্ৰধানমন্ত্ৰীয়ে তেওঁলোকৰ সৈতে কথা পাতি তেওঁলোকৰ অভিজ্ঞতা শুনিবলৈ বিচৰাত খেলুৱৈসকলক তেওঁলোকৰ প্ৰশিক্ষকসকলৰ সৈতে তেওঁৰ বাসগৃহলৈ আমন্ত্ৰণ জনায়। প্ৰধানমন্ত্ৰীয়ে বেডমিণ্টন, টেবুল টেনিছ বা সাঁতোৰৰ দৰে ক্ৰীড়া গ্ৰহণ কৰি থকা উদীয়মান খেলুৱৈ আৰু সৰু ল'ৰা-ছোৱালীৰ বাবে বিজয়ী দলৰ বাৰ্তা সোধে। শ্ৰীকান্তে দলটোৰ হৈ কয় যে আজি ভাৰতত ক্ৰীড়াৰ বাবে উৎকৃষ্ট সমৰ্থন তৈয়াৰ হৈছে। ভাৰতীয় ক্ৰীড়া প্ৰাধিকৰণ, চৰকাৰ, ক্ৰীড়া ফেডাৰেচন আৰু অভিজাত পৰ্যায়ত লক্ষ্য অলিম্পিক পোডিয়াম আঁচনিৰ প্ৰচেষ্টাৰ ফলত খেলুৱৈসকলে যথেষ্ট সমৰ্থন অনুভৱ কৰিছে। যদি এইটো অব্যাহত থাকে, আমি ভাবো, ভাৰতে আৰু বহুতো চেম্পিয়ন দেখা পাব। তেওঁ নিজৰ পচন্দৰ ক্ৰীড়াত অংশগ্ৰহণ কৰি থকা সৰু ল'ৰা-ছোৱালীসকলক কৈছিল যে যদি তেওঁলোকে ক্ৰীড়া ক্ষেত্ৰত ভাৰতত তেওঁলোকৰ বাবে যথেষ্ট সমৰ্থন লাভ কৰে তেন্তে তেওঁলোকৰ ১০০ শতাংশ দিব পাৰে। ভাল প্ৰশিক্ষক আৰু আন্তঃগাঁথনি আছে, যদি তেওঁলোক প্ৰতিশ্ৰুতিবদ্ধ হয়, তেওঁলোকে আন্তঃৰাষ্ট্ৰীয় পৰ্যায়ত ভাল প্ৰদৰ্শন কৰিব পাৰে। "যদি তেওঁলোকে ১০০ শতাংশ নিষ্ঠাৰে কাম কৰিব পাৰে, তেন্তে তেওঁলোক নিশ্চিতভাৱে সফল হ'ব", কিদাম্বি শ্ৰীকান্তে কয়। প্ৰধানমন্ত্ৰীয়ে খেলুৱৈসকলৰ অভিভাৱকসকলৰ প্ৰতি তেওঁৰ শ্ৰদ্ধা আৰু প্ৰশংসা জনায় কিয়নো শিশুসকলক ক্ৰীড়াৰ বাবে উৎসাহিত কৰা আৰু শেষলৈকে তেওঁলোকৰ সৈতে থকাটো এক প্ৰত্যাহ্বানমূলক কাম। প্ৰধানমন্ত্ৰীয়ে তেওঁলোকৰ উল্লাসৰ সৈতে শেষত 'ভাৰত মাতা কী জয়' ধ্বনিক তেওঁলোকৰ সৈতে যোগদান কৰে।
গান্ধীনগৰত বিভিন্ন সমবায় প্ৰতিষ্ঠানৰ নেতৃবৃন্দৰে অনুষ্ঠিত আলোচনা সভাত প্ৰধানমন্ত্ৰীৰ ভাষ

প্ৰধানমন্ত্ৰীয়ে আজি গান্ধীনগৰত বিভিন্ন সমবায় প্ৰতিষ্ঠানৰ নেতৃবৃন্দৰ উপস্থিতিত অনুষ্ঠিত এক আলোচনাত ভাষণ প্ৰদান কৰাৰ লগতে কালোলৰ ‘ইফকো’ চৌহদত স্থাপন কৰা এটা ‘নেনো ইউৰীয়া(জুলীয়া) প্ৰকল্প’ৰো দ্বাৰ উন্মোচন কৰে। অনুষ্ঠানত গুজৰাটৰ মুখ্যমন্ত্ৰী শ্ৰী ভূপেন্দ্ৰভাই পেটেল, কেন্দ্ৰীয় মন্ত্ৰী শ্ৰী অমিত শ্বাহ, ড০ মনসুখ মাণ্ডৱীয়া, বহুকেইগৰাকী সাংসদ, গুজৰাট চৰকাৰৰ মন্ত্ৰীবৃন্দ, বিধায়কগণ আৰু বিভিন্ন সমবায় প্ৰতিষ্ঠানৰ বহু সংখ্যক নেতাই অংশগ্ৰহণ কৰে। ‘মহাত্মা মন্দিৰ’ত আজি সমবেত হোৱা বহু সহস্ৰ কৃষকক প্ৰধানমন্ত্ৰীয়ে সম্বোধন কৰে। তেওঁ কয় “গাঁওসমূহৰ স্বনিৰ্ভৰশীলতাৰ বাবে সমবায় উত্তম মাধ্যম, ইয়াৰ আত্মৰনিৰ্ভৰ ভৰাতকো শক্তি প্ৰদানৰ সামৰ্থ্য আছে”। তেওঁ কয়, পূজ্য বাপু আৰু পেটেলে গাঁওসমূহলৈ স্বনিৰ্ভৰশীলতা অনাৰ পথ দেখুৱাই থৈ গৈছে। সেই পথকে অনুসৰণ কৰি আমি আজি আৰু এখোজ আগুৱাই গৈ এক আদৰ্শ সমবায় গাঁও বিকশিত কৰাৰ দিশত আগবাঢ়িছো। গুজৰাটৰ ছখন গাঁও নিৰ্বাচিত কৰা হৈছে য’ত সমবায় সংক্ৰান্তীয় সকলো ধৰণৰ কৰ্মকাণ্ড ৰূপায়িত কৰা হ’ব বুলি তেওঁ উল্লেখ কৰে। একেদৰে, প্ৰধানমন্ত্ৰীয়ে কালোলৰ ‘ইফকো চৌহদ’ত স্থাপন কৰা ‘নেনো ইউৰীয়া(জুলীয়া) প্ৰকল্প’টো উদ্বোধন কৰি আনন্দিত হোৱাৰ কথা ব্যক্ত কৰে। এই সন্দৰ্ভত মন্তব্য কৰি তেওঁ কয় যে এবস্তা ইউৰীয়াৰ শক্তি এতিয়া আধা লিটাৰৰ একোটা বটলতে সামৰি ল’ব পৰা হৈছে, ইয়াৰ ফলত পৰিবহণ আৰু মজুতকৰণৰ বাবে হ’বলগীয়া বিশাল পৰিমাণৰ ব্যয় ৰোধ কৰিব পৰা হ’ব। নতুনকৈ স্থাপন কৰা প্ৰকল্পটোত প্ৰতিদিনে ৫০০মিলিলিটাৰৰ প্ৰায় ১.৫ লাখটা বটল উত্পাদন কৰিব পৰা যাব। আগন্তুক দিনত দেশৰ বিভিন্ন প্ৰান্তত এনে ৮টা প্ৰকল্প স্থাপন কৰা হ’ব বুলিও প্ৰধানমন্ত্ৰীয়ে জানিবলৈ দিয়ে। এইসমূহ প্ৰকল্পত উত্পাদন আৰম্ভ হ’লেই বিদেশৰ ওপৰত কৰি অহা নিৰ্ভৰশীলতা কমি আহিব বুলিও তেওঁ উল্লেখ কৰে। ভাৰত পৃথিৱীৰ দ্বিতীয় সৰ্বাধিক ইউৰীয়া ব্যৱহাৰকাৰী দেশ যদিও, উত্পাদনৰ বেলিকা ইয়াৰ স্থান তৃতীয়হে। ২০১৪ চনত চৰকাৰ গঠনৰ পিচৰ পৰাই ১০০% হাৰত ‘নীম কোটিং’-ৰ পদক্ষেপ গ্ৰহণ কৰি দেশত ইউৰীয়াৰ নাটনি ৰোধৰ প্ৰয়াস কৰা হৈছিল। সমান্তৰাল ভাবে উত্তৰ প্ৰদেশ, বিহাৰ, ঝাৰখণ্ড, ওড়িশা, আৰু তেলেংগাণাত বন্ধ হৈ থকা ৫টা সাৰ কাৰখানা পুনৰ উত্পাদনক্ষম কৰি তোলাৰো পদক্ষেপ গ্ৰহণ কৰা হয়। ইয়াৰে উত্তৰ প্ৰদেশ আৰু তেলেংগাণাৰ প্ৰকল্প দুটাত ইতিমধ্যে উত্পাদন আৰম্ভ হৈছে বুলি তেওঁ তথ্য দাঙি ধৰে। ভাষণ প্ৰসংগত তেওঁ, “অধিক দাম, মহামাৰী আৰু যুদ্ধৰ ফলত গোলকীয় বজাৰত হোৱা নাটনি আদিয়ে দেশৰ কৃষকক কষ্ট দিবলৈ দিয়া নাই” বুলিও মন্তব্য কৰে। ইফালে, যোৱাটো বছৰত কেন্দ্ৰীয় চৰকাৰে সাৰৰ বাবদ ১লাখ ৬০হাজাৰ কোটি টকাৰ ৰাজসাহায্য আগবঢ়াইছিল, এইবাৰ এই পৰিমাণ ২ লাখ কোটিৰো অধিক হ’বগৈ বুলি জানিবলৈ দিয়ে। তেওঁ কয়, “দেশৰ কৃষকসকলৰ স্বাৰ্থৰ বাবে যিয়েই প্ৰয়োজনীয় হৈছিল সেয়া কৰা হৈছিল আৰু আগলৈকো কৃষকসকলক শক্তিশালী কৰি তোলাৰ বাবে সকলোখিনিয়েই কৰি যাম”। ইফালে, “আত্মনিৰ্ভৰশীলতা অৰ্জনৰ ক্ষেত্ৰত ভাৰতে সন্মুখীন হোৱা বহু সমস্যাৰ সমাধান সমবায়” বুলি মন্তব্য কৰা প্ৰধানমন্ত্ৰীয়ে “সমবায়ক আত্মনিৰ্ৰ্ভৰশীলতাৰ উত্তম আৰ্হি” বুলিও অভিহিত কৰে। তেওঁ ‘অমৃত কাল’ৰ ভাৱনাৰ সৈতে সমবায়ক সংযোজিত কৰাৰ দিশত চৰকাৰে নিৰন্তৰ ভাবে খোজ আগবঢ়াই আহিছে বুলিও প্ৰসংগক্ৰমে উল্লেখ কৰে।
প্ৰধানমন্ত্ৰীয়ে পিংগালী ভেংকায়াৰ জন্ম জয়ন্তীত শ্ৰদ্ধাঞ্জলি জ্ঞাপন কৰে

প্ৰধানমন্ত্ৰী শ্ৰী নৰেন্দ্ৰ মোদীয়ে পিংগালী ভেংকায়ালৈ তেওঁৰ জন্ম বাৰ্ষিকীত শ্ৰদ্ধাঞ্জলি জ্ঞাপন কৰিছে। এক টুইটত প্ৰধানমন্ত্ৰীয়ে কয়; ‘মহান পিংগালী ভেংকায়ালৈ তেওঁৰ জন্ম বাৰ্ষিকীত শ্ৰদ্ধাঞ্জলি জ্ঞাপন কৰিলোঁ। আমাক ত্ৰিৰংগা দিয়াৰ প্ৰচেষ্টাৰ বাবে দেশবাসী চিৰদিনৰ বাবে তেওঁৰ ওচৰত ঋণী হৈ থাকিব, যাৰ বাবে আমি অত্যন্ত গৌৰৱান্বিত। ত্ৰিৰংগাৰ পৰা শক্তি আৰু অনুপ্ৰেৰণা লৈ, আমি ৰাষ্ট্ৰীয় প্ৰগতিৰ বাবে কাম কৰো আঁহক।”
অনুৰ্ধ-২০ বিশ্ব চেম্পিয়নশ্বিপত ১৬ টা পদক জয় কৰা ভাৰতীয় মল্লযুঁজাৰু দলক প্ৰধানমন্ত্ৰীৰ অভিনন্দ

প্ৰধানমন্ত্ৰী শ্ৰী নৰেন্দ্ৰ মোদীয়ে অনুৰ্ধ-২০ বিশ্ব চেম্পিয়নশ্বিপত ১৬ টা পদক (পুৰুষ আৰু মহিলাৰ ফ্ৰীষ্টাইলত ৭টা কৈ আৰু গ্ৰেকো-ৰোমানত ২টাকৈ) পদক জয় কৰাৰ বাবে ভাৰতীয় মল্লযুঁজাৰু দলক অভিনন্দন জ্ঞাপন কৰে। প্ৰধানমন্ত্ৰীয়ে টুইট কৰে; "আমাৰ মল্লযোদ্ধাসকলে আমাক পুনৰ গৌৰৱান্বিত কৰিলে! অনুৰ্ধ-২০ বিশ্ব চেম্পিয়নশ্বিপত ১৬ টা পদক (পুৰুষ আৰু মহিলাৰ ফ্ৰীষ্টাইলত ৭ টা আৰু গ্ৰেকো-ৰোমানত ২টাকৈ) জয় কৰাৰ বাবে আমাৰ দলটোক অভিনন্দন জনাইছো। এয়া হৈছে ভাৰতৰ সৰ্বশ্ৰেষ্ঠ প্ৰদৰ্শন। ইয়েই প্ৰমাণ কৰিছে যে ভাৰতীয় মল্লযুঁজৰ ভৱিষ্যত সুৰক্ষিত হাতত!"
সংসদৰ বাজেট অধিবেশনৰ পূৰ্বে সংবাদ মাধ্যমৰ সন্মুখত প্ৰধানমন্ত্ৰীয়ে আগবঢ়োৱা বিবৃতিৰ লিখিত ৰূপ

বিগত অধিবেশনত দেশৰ উচ্চতম ন্যায়ালয়ৰ নিৰ্দেশ সত্ত্বেও তিনি তালাক বিধেয়ক সংসদত আমি গৃহীত কৰিব নোৱাৰিলো৷ মই আশা ৰাখিছো আৰু দেশৰ সকলো ৰাজনৈতিক দলক বিনম্ৰতাৰে আহ্বান জনাইছো যাতে মহিলাৰ বিশেষকৈ মুছলিম মহিলাৰ অধিকাৰ নিশ্চিত কৰা তিনি তালাক বিধেয়কখন এই অধিৱেশনত আমি গৃহীত কৰিব পাৰো আৰু ২০১৮ৰ নতুন বছৰত আমাৰ মুছলিম মহিলাসকলক আমি এক সুন্দৰ উপহাৰ দিব পাৰো৷ বাজেট অধিৱেশন অত্যন্ত গুৰু্ত্বপূৰ্ণ হ’ব৷ সমগ্ৰ বিশ্ব এতিয়া ভাৰতৰ অৰ্থব্যৱস্থাৰ প্ৰতি গভীৰ আশাবাদী৷ ভাৰতৰ উত্থান আৰু প্ৰগতিক লৈ বিশ্বৰ সকলো ক্ৰেডিট ৰেটিং এজেন্সি, বিশ্ব বেংক, আন্তঃৰাষ্ট্ৰীয় মুদ্ৰা নিধিয়ে যথেষ্ট ইতিবাচক মন্তব্য আগবঢ়াইছে৷ তীব্ৰ গতিৰে আগুৱাই থকা দেশৰ অৰ্থব্যৱস্থাক এই বাজেটে এক নতুন শক্তি দিব, দেশৰ সৰু-বৰ সকলো নাগৰিকৰ আশা-আকাংক্ষা পূৰণ কৰিব৷ বাজেটৰ পাছত এমাহ ধৰি ভিন্ন ভিন্ন কমিটিৰ মাজত বাজেটক লৈ বিশদ আলোচনা হ’ব৷ মোৰ অনুভৱ এয়া যে সেই কমিটিত দলতকৈ দেশ উৰ্ধত থাকে৷ সকলো দলৰ লোক আনকি শাসনাধিষ্ঠিত দলৰ লোকেও বাজেটৰ দূৰ্বলতাসমূহ উনুকিয়ায় দিয়ে৷ এক প্ৰকাৰে ইয়াত এক সুন্দৰ ইতিবাচক পৰিৱেশ বিৰাজ কৰে৷ কালি যেতিয়া সৰ্বদলীয় বৈঠক হৈছিল, তেতিয়া মই উত্থাপন কৰিছিলো যে দেশৰ সাধাৰণ নাগৰিকে যাতে বাজেটৰ পৰা সৰ্বাধিক উপকৃত হয়, সেয়া আমি নিশ্চিত কৰা উচিত৷ দলিত,পীড়িত, শোষিত, বঞ্চিত—সকলোৱে কেনেকৈ বাজেটৰ পৰা উপকৃত হ’ব? কৃষক, শ্ৰমিক কিদৰে ইয়াৰ পৰা লাভান্বিত হ’ব—ইয়াক লৈ আমি ব্যাপক চিন্তন কৰা উচিত, সকলোৱে ইতিবাচক দিহা-পৰামৰ্শ দিয়ক আৰু এক ৰোডমেপ তৈয়াৰ কৰি আমি আগবাঢ়ো৷ বহুত বহুত ধন্যবাদ৷
লাল বাহাদুৰ শাস্ত্ৰীৰ জয়ন্তীত শ্ৰদ্ধাঞ্জলি প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে প্ৰাক্তন প্ৰধানমন্ত্ৰী লাল বাহাদুৰ শাস্ত্ৰী জীৰ জয়ন্তীত তেওঁলৈ শ্ৰদ্ধাঞ্জলি জ্ঞাপন কৰে। প্ৰধানমন্ত্ৰীয়ে লগতে লালবাহাদুৰ শাস্ত্ৰীক লৈ তেখেতৰ ভাৱনাৰ এটা ভিডিঅ’ শ্বেয়াৰ কৰিছে। শ্ৰী মোদীয়ে দিল্লীৰ প্ৰধানমন্ত্ৰী সংগ্ৰহালয়স্থিত লাল বাহাদুৰ শাস্ত্ৰীৰ গেলেৰীৰ একাংশ আলোকচিত্ৰ শ্বেয়াৰ কৰে য’ত প্ৰধানমন্ত্ৰী হিচাপে তেওঁৰ জীৱন পৰিক্ৰমা আৰু সাফল্যৰাজিক থূপাই প্ৰদৰ্শন কৰা হৈছে। এটি টুইটত প্ৰধানমন্ত্ৰীগৰাকীয়ে কয়; “সৰলতা আৰু নিৰ্ণায়কতাৰ বাবে লালবাহাদুৰ শাস্ত্ৰী জী সমগ্ৰ ভাৰততে প্ৰশংসিত। আমাৰ ইতিহাসৰ এছোৱা অতিশয় গুৰুত্বপূৰ্ণ সময়ত তেওঁৰ দৃঢ় নেতৃত্ব প্ৰদান কাৰ্য্য সদায়েই স্মৰণীয় হৈ ৰ’ব। জয়ন্তীৰ দিনা তেওঁলৈ শ্ৰদ্ধাঞ্জলি জ্ঞাপন কৰিলো।” “আজি শাস্ত্ৰী জীৰ জয়ন্তীৰ দিনটোত মই দিল্লীৰ প্ৰধানমন্ত্ৰী সংগ্ৰহালয়স্থিত তেওঁৰ গেলেৰীৰ একাংশ আলোকচিত্ৰও শ্বেয়াৰ কৰিছো। ইয়াত প্ৰধানমন্ত্ৰী হিচাপে তেওঁৰ জীৱন পৰিক্ৰমা আৰু সাফল্যৰাজি থূপাই প্ৰদৰ্শন কৰা হৈছে। সংগ্ৰহালয়টো দৰ্শন কৰে যেন…”